Washington, D.C.
38°53′42″N 77°02′12″W﻿ / ﻿38.89500°N 77.03667°W﻿ / 38.89500; -77.03667 Washington, D.C. je glavni grad Sjedinjenih Američkih Država. Dobio je ime po Georgeu Washingtonu, vrhovnom zapovjedniku američke vojske u Američkoj revoluciji i prvom predsjedniku SAD-a. U Washingtonu su sjedišta sve tri grane američke savezne vlade (izvršne, zakonodavne i sudske), kao i sjedišta većine saveznih službi. Washington je i sjedište Svjetske banke, Međunarodnog monetarnog fonda i Organizacije američkih država, kao i mnogih drugih međunarodnih i nacionalnih ustanova. Washington također ima brojne američke spomenike, muzeje i sportske klubove, pa je jedno od glavnih turističkih odredišta u SAD-u. Osim toga, glavno gradsko šetalište National Mall se često koristi za masovne političke demonstracije. Grad se službeno zove "Washington, D.C.". Skraćenica D.C. znači "District of Columbia" (Kolumbijski distrikt), jer je grad smješten u posebnom saveznom distriktu kojim upravlja gradska uprava, pa se u praksi grad i distrikt poklapaju. Prema popisu stanovništva iz 2003, distrikt ima 563.384 stanovnika. Ako se uzme u obzir "metropolitansko područje" Washingtona, koje osim distrikta uključuje dijelove Marylanda, Virginije i Zapadne Virginije, onda ima više od 4,7 miliona stanovnika.